1986-ban végzett a Taskenti Állami Egyetem Alkalmazott Matematikai és Mechanikai Karán, ahol a diplomáját szerezte. Ezután a légitársaság tervezőirodájában dolgozott általános gépészmérnöki szakon. A Szovjetunió széthullása után vállalkozása az üzbég polgári repülésben volt érdekelt, főleg vizsgálatokat végzett az ország légitársaságának. 1995-ben Moszkvába költözött, és ekkortájt kezdett előállni a tudományosnak beállított elméleteivel. 1996-ban befejezte a felcser kiképzését. Saját állítása szerint Belgium, Bulgária és Olaszország Tudományos Akadémiájának is tagjává választották. Az áltudomány elleni küzdelemről és a tudományos kutatások hamisításáról szóló bizottság az Orosz Tudományos Akadémia elnökével közösen ellenőrizte az állítást, de hamisnak találták az információkat. Eduard Pavlovics Kruglijakov azt is megállapította, hogy az áltudósnak még az állítólagos doktori értekezése sem létezik. A 2001-es tudományos, tudományellenes és paranormológiai szimpóziumon Kruglijakov feltárta Grabovoj kristálymoduljának elméletét, amely állítólag két és félszeresére gyengítette az atomrobbanást, és szintén átverésnek bizonyult.